โชเฟอร์รถตู้เคลียร์คดีถีบแม่ค้าหวย จับมือขอโทษชื่นมื่น ตร.ปรับ 5000 จบ
โชเฟอร์ วินรถตู้สุราษฎร์ธานี จับมือแม่ค้าลอตเตอรี่คู่กรณีที่ไปถีบจนหงายหลัง บรรยากาศชื่นมื่น หลังเจ้าตัวยอมขอโทษและ ตร.เปรียบเทียบปรับ 5000 บาท เรื่องจบกันด้วยดีไม่ต้องขึ้นศาลบ่ายวันที่ 1 กรกฎาคม ที่สถานีตำรวจภูธรเมืองสุราษฎร์ธานี พ.ต.อ.ศิริชัย สุขศาสตร์ ผู้กำกับสถานีตำรวจภูธรเมืองสุราษฎร์ธานี ได้เรียกนางกองมา วังคีรี อายุ 59 ปี ชาว อ.ภูเรือ จ.เลย แม่ค้าลอตเตอรี่ และนายมนตรี บุญปล้อง อายุ 40 ปี ชาวบ้าน หมู่ที่ 7 ต.ประสงค์ อ.ท่าชนะ ผู้ก่อเหตุถีบหน้าแม่ค้าขายลอตเตอรี่จนหงายท้องกระเด็นในคิวรถตู้สายสุราษฎร์-ท่าชนะ บริเวณตลาดเกษตร 2 เขตเทศบาลนครสุราษฎร์ธานี เมื่อวันที่ 30 มิ.ย.63 เข้ามาพูดคุยเจรจากัน ต่อหน้าพนักงานสอบสวนรายงานข่าวแจ้งว่า นายมนตรี ยอมขอโทษแม่ค้าลอตเตอรี่ โดยอ้างว่าเกิด จากบันดาลโทสะ ส่วนแม่ค้าลอตเตอรี่ยอมรับคำขอโทษ และขอค่าทำขวัญเล็กน้อยเป็นอันจบกันด้วยดีด้านพนักงานสอบสวนได้เปรียบเทียบปรับนายมนตรีในข้อหาทำร้ายร่างกายผู้อื่นจนได้รับบาดเจ็บเป็นเงินจำนวน 5000 บาทด้าน พ.ต.อ.ศิริชัย กล่าวว่า วันนี้ ได้เรียกทั้งสองฝ่ายมาปรับความเข้าใจซึ่งกันและกัน โดยสาเหตุมาจากการสื่อสารภาษาที่ไม่เข้าใจกัน และหลังจากเจรจาทั้งคู่สามารถตกลงกันได้ด้วยดี ส่วนความผิดที่เกิดขึ้นนั้นเป็นความผิดลหุโทษ พนักงานสอบสวนสามารถเปรียบเทียบปรับได้โดยไม่ต้องส่งฟ้องศาล.
โชเฟอร์ วินรถตู้สุราษฎร์ธานี จับมือแม่ค้าลอตเตอรี่คู่กรณีที่ไปถีบจนหงายหลัง บรรยากาศชื่นมื่น หลังเจ้าตัวยอมขอโทษ และ ตร.เปรียบเทียบปรับ 5000 บาท เรื่องจบกันด้วยดี ไม่ต้องขึ้นศาล
โชเฟอร์รถตู้,ถีบหน้าแม่ค้าขายหวย,ถีบหน้าแม่ค้าลอตเตอรี่,สภ.เมืองสุราษฎร์ธานี,ขอโทษแม่ค้า,สุราษฎร์ธานี,มนตรี บุญปล้อง,ข่าวทั่วไป